Maggie Gyllenhaal

Maggie Ruth Gyllenhaal (født 16. november 1977) er en Golden Globe-nominert amerikansk skuespiller med svenske aner. 

 Biografi 
 Tidlig liv 
Gyllenhaal ble født i New York. Hun er datter av regissøren Stephen Gyllenhaal og manusforfatter og produsent Naomi Foner Gyllenhaal, samt søster av skuespilleren Jake Gyllenhaal. Gyllenhaal vokste opp i Los Angeles, og ble uteksaminert fra Columbia University i 1998.

 Karrière 
Gyllenhaals første filmroller var regissert av hennes far, og innbefattet blant annet Waterland i 1992, A Dangerous Woman i 1993 og Homegrown i 1998. Etter at hun ble uteksaminert fra college hadde hun en rekke biroller, der den kanskje mest bemerkelsesverdige var mot sin bror i Donnie Darko (2001), der hun faktisk spilte søsteren til brorens rollefigur.

Gyllenhaals gjennombruddsrolle var i The Secretary (2002), som førte til at hun mottok anerkjennelse fra flere hold, samt en Golden Globe-nominasjon. Denne filmen ble fulgt av en rekke biroller i filmer som Adaptation og Mona Lisa Smile, sistnevnte mot Julia Roberts. 

 Privat 
Gyllenhaal har vært i et forhold med skuespilleren Peter Sarsgaard siden 2002. De annonserte sin forlovelse i april 2006, og har datteren Romana (født 3. oktober 2006).

 Filmografi 
 År  Tittel  Rolle  Merknader 2008  The Dark Knight  Rachel Dawes   2007  High Falls     2006  Stranger than Fiction  Ana Pascal Paris, je t'aime (del 3: Quartier des Enfants Rouges)  Liz  Trust the Man  Elaine  Sherrybaby  Sherry Swanson  Golden Globe-nominasjon World Trade Center  Allison Jimeno  Monster House  Elizabeth "Zee"  2005  The Great New Wonderful  Emme  Happy Endings  Jude   2004  Criminal  Valerie   Strip Search    TV 2003  Mona Lisa Smile  Giselle Levy   Casa de los babys  Jennifer   2002  Confessions of a Dangerous Mind  Debbie   Adaptation  Caroline Cunningham   40 Days and 40 Nights  Sam   The Secretary  Lee Holloway  Golden Globe-nominasjon 2001  Mennene i mitt liv  Amelia Forrester   Donnie Darko  Elizabeth Darko   2000  The Pornographer: A Love Story  Sidney   Cecil B. DeMented  Raven   The Photographer  Mira   1999  Resurrection  Mary  TV 1998  Homegrown  Christina  The Patron Saint of Liars  Lorraine Thomas  TV 1996  Shattered Mind  Clothes clerk  TV 1993  A Dangerous Woman  Patsy   1992  Waterland  Maggie Ruth  

 Referanser 

 Eksterne lenker 

  Maggie-Gyllenhaal.net – fanside

Kategori:Skuespillere fra USA
Kategori:Personer fra USA av svensk opphav
Kategori:Personer fra New York City
Kategori:Personer fra Los Angeles